**PRESSEMEDDELELSE**

JANUAR 2015

**Mitsubishis veludstyrede og hårdføre pick-up underbyder konkurrenterne:  
Mitsubishi L200 er Danmarks billigste pick-up og eneste på markedet med 5 års fabriksgaranti.**Som hårdfør arbejdsbil på den mudrede byggeplads, som muskelbundt med en stor hestetrailer på trækkrogen, som terrænduelig altmuligbil i skovbruget – Mitsubishi L200 er en utrolig solid pick-up til både private, erhvervsdrivende og det offentlige, som har brug for en bil med et utal af anvendelsesmuligheder.  
  
Mitsubishi L200 har mange stærke kort på hånden. Et af de absolut stærkeste kort for L200 er kombinationen af langtidsholdbar og 5 års fabriksgaranti, der dækker op til 100.000 km. L200 er den eneste pick-up på det danske marked med en så omfattende garanti, hvor konkurrenterne maksimalt stiller med en fabriksgaranti på 3 år. Mitsubishi yder også 12 års garanti mod indefrakommende gennemtæring og en lakgaranti på 5 år op til 100.000 km.   
  
**Danmarks billigste pick-up**  
I forhold til konkurrenterne er prisniveauet også værd at bide mærke i. Mitsubishi L200 er med priser fra 164.995 kr. ekskl. moms Danmarks billigste pick-up, og den underbyder de direkte konkurrenter ganske markant\*.  
  
Selv om priserne for L200 er attraktive, går man som køber ikke på kompromis med alt det, der betyder noget i forhold til at eje en pick-up. L200 Club Cab 2,5 DI-D Invite 4WD til 164.995 kr. ekskl. moms har en stærk 2,5-liters dieselmotor med 136 hk og et maksimalt moment på 314 Nm og firehjulstræk med reduktionsgear og differentialespærre bag, ligesom den har et omfattende komfort- og funktionsudstyr med aircondition, fjernbetjent centrallås, varme i sæderne, beskyttelsesskjold under motoren mm. L200 Club Cab er en ægte arbejdsbil, der må trække op til 2,7 tons. Lasteevnen i det rummelige lad er på hele 975 kg.  
  
**178 hk fra kun 199.995 kr. ekskl. moms**  
Har man brug for mere plads, lettere adgang til kabinen via to bagdøre og flere kræfter, fås L200 også som Double Cab 2,5 DI-D Intense XL 4WD. Her yder motoren hele 178 hk/400 Nm, og standardudstyret omfatter Super Select 4WD, fartpilot, fuldautomatisk klimaanlæg, trinbrædder, 17” aluminiumsfælge og bagkofanger med integreret trin. Priserne starter ved kun 199.995 kr. ekskl. moms, og mod en merpris på kun 20.000 kr. kan modellen udstyres med en 5-trins automatgearkasse, der øger både komforten og arbejdsglæden.

L200 Double Cab må køre med helt op til 3 tons på trækkrogen, og den har en lasteevne på 865 kg. I kraft af det avancerede firehjulstræk, Super Select 4WD, kan man skifte gnidningsfrit mellem to- og firehjulstræk helt op til 100 km/t.  
  
*Besøg* [www.mitsubishi.dk](http://www.mitsubishi.dk/) *for mere information om Mitsubishi L200. På hjemmesiden kan man desuden bestille en prøvetur og brochurer.*

\*Pris ekskl. leveringsomkostninger på 3.780 kr. Informationer om konkurrenter indhentet i januar 2015 fra de respektive mærkers hjemmesider – L200 mellem 15.945-57.853 kr. billigere end lavest prissatte udgaver af sammenlignelige konkurrenter.